
PËR KALIMIN E PËRGJEGJËSISË SË ADMINISTRIMIT TË DISA PARCELAVE PYJORE E KULLOSORE, NGA MINISTRIA E BUJQËSISË DHE E USHQIMIT MINISTRISË SË MBROJTJES DHE PËR NJË SHTESË NË VENDIMIN NR.515, DATË 18.7.2003 TË KËSHILLIT TË MINISTRAVE “ PËr MIRATIMIN E LISTËS SË INVENTARIT TË PRONAVE TË PALUAJTSHME SHTETËRORE, TË CILAT I KALOJNË NË PËRGJEGJËSI ADMINISTRIMI MINISTRISË SË MBROJTJES”

Në mbështetje të nenit 100 të Kushtetutës, të neneve 13 e 15 të ligjit nr.8743. datë 22.2.2001 “Për pronat e paluajtshme të shtetit” dhe të nenit 7 të 1igjit nr.7623, datë 13.10.1992 “Për pyjet dhe Policinë e Shërbimit Pyjor”, të ndryshuar, me propozimin e Ministrit të Mbrojtjes, Këshilli i Ministrave

VENDOSI:

1. Parcelave pyjore, me numrat rendorë 192, l93.a e 193.b, pjesë të ekonomisë pyjore “Mali i Molishtit”, komuna Poshnjë, dhe parcelave kullosore, me numrat rendorë 15, “Ura e Kuçit - Mali i Kulës - Mali i Shpiragut”, fshati Vokopolë, bashkia Ura Vajgurore, dhe 16, “Ura e Kuçit - Mali i Kulës - Mali i Shpiragut”, fshati Poshnjë, komuna Poshnjë, me sipërfaqe të përgjithshme 76 ha e 805 m2 (shtatëdhjetë e gjashtë hektarë e tetëqind e pesë metra katrorë), sipas tabelës që i bashkëlidhet këtij vendimi, t’u ndryshojë përgjegjësia e administrimit nga Ministria e Bujqësisë dhe e Ushqimit te Ministria e Mbrojtjes, për t’u përdorur për ngritjen e kazermës ushtarake nr.1103, Poshnjë - Berat.
2. Parcelat pyjore dhe kullosore, të përcaktuara në pikën I, të përfshihen në pronën nr.1036, me emërtimin “Poligoni tankdrom”, komuna Poshnjë, Berat, në listën e inventarit të pronave të paluajtshme shtetërore, që i bashkëlidhet vendimit nr.515, datë 18.7.2003 të Këshillit të Ministrave.
3. Mirëmbajtja dhe shfrytëzimi i ujëmbledhësit në Kutalli, Berat, me sipërfaqe 5,47 (pesë hektarë e dyzet e shtatë metra), të vazhdojnë të bëhen nga Shoqata e Përdorimit të Ujit, Poshnjë- Kutalli, Berat.
4. Ngarkohen Ministri i Mbrojtjes, Ministri i Bujqësisë dhe i Ushqimit, Ministri i Pushtetit Vendor dhe i Decentralizimit dhe kryeregjistruesi i Zyrës Qendrore të Pasurive të Paluajtshme për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Fatos Nano


PARCELAT E DREJTORISË TË SHËRBIMIT PYJOR BERAT, TË CILAT KALOJNË NË PËRGJEGJËSI ADMINISTRIMI TË MINISTRISË SË MBROJTJES

	Nr.
	Nr. Invent.
	Nr.faqes
	Nr.parcelës
	Sip.ha
	Destinacioni
	Vërejtje

	1
	2450
	50
	192
	3.7
	Pyll mbrojtës
	Komuna Poshnje

	2
	2451
	50
	193.a
	3
	Pyll mbrojtës
	Komuna Poshnje

	3
	2452
	50
	193.b
	2.1
	Pyll mbrojtës
	Komuna Poshnje

	4
	2789
	424
	16
	43.005
	Kullotë
	Komuna Poshnje

	5
	2772
	416
	15
	25
	Kullotë
	Bashkia U.Vajgurore


Shuma					76 805


